‘ดันสู้’ เจอ ‘ทุบสวน’
*วานนี้สถานการณ์ของตลาดหุ้นไทยเป็นเหมือนกับที่ “โมนิก้า” ทำนายทายทักไว้ไม่มีผิดเพี้ยน เพราะแรงซื้อที่เข้ามารอบใหม่ต้องเผชิญกับแรงขายที่รินออกมาตลอดทั้งวัน ส่งผลให้ดัชนีกวัดแกว่งทั้งในแดนบวกและแดนลบ ก่อนจะปิดไปที่ระดับ 1,438.66 จุด บวกไป 2.96 จุด ด้วยมูลค่าการซื้อขาย 1.05 แสนล้านบาท มันเป็นเหตุการณ์ที่น่ากลัวไหม ? เดี๊ยนถึงอยากให้แฟนคลับลองเอามือล้วงเงินในกระเป๋าตัวเอง ต่อจากนั้นถามใจตัวเองว่าพร้อมจะเดินหน้าลุยต่อไหม ?
8 มิ.ย. 2563

เจาะกระดาน : โมนิก้าและทีมงาน
*วานนี้สถานการณ์ของตลาดหุ้นไทยเป็นเหมือนกับที่ “โมนิก้า” ทำนายทายทักไว้ไม่มีผิดเพี้ยน เพราะแรงซื้อที่เข้ามารอบใหม่ต้องเผชิญกับแรงขายที่รินออกมาตลอดทั้งวัน ส่งผลให้ดัชนีกวัดแกว่งทั้งในแดนบวกและแดนลบ ก่อนจะปิดไปที่ระดับ 1,438.66 จุด บวกไป 2.96 จุด ด้วยมูลค่าการซื้อขาย 1.05 แสนล้านบาท มันเป็นเหตุการณ์ที่น่ากลัวไหม ? เดี๊ยนถึงอยากให้แฟนคลับลองเอามือล้วงเงินในกระเป๋าตัวเอง ต่อจากนั้นถามใจตัวเองว่าพร้อมจะเดินหน้าลุยต่อไหม ?
*เนื่องจากทุกคนรู้อยู่เต็มอกตูม ๆ ว่านักเล่นกลุ่มสถาบันกำลังเดินหน้าลุยซื้อหุ้นไม่ยั้ง! ผนวกกับเม็ดเงินจาก QE กำลังจะไหลเข้ามาในตลาดหุ้นอีกระลอก “โมนิก้า” ถึงไม่ตกใจเมื่อเห็นอาการย่อตัวของหุ้นบางกลุ่ม เพราะในขณะเดียวกันก็ได้เห็นหุ้นอีกบางกลุ่มทะยานขึ้นอย่างแข็งแกร่ง จึงเป็นช็อตที่แฟนคลับต้องอ่านเกมให้ขาดตั้งแต่หัววัน เพื่อทำให้การเคาะขวาสะดวกโยธินมากขึ้นกว่าเดิมเจ้าค่ะ
*ประเด็นข้างต้นเป็นเรื่องที่ “โมนิก้า” ให้ความสำคัญมาเป็นเวลานาน และวันนี้ก็อยากให้ทุกคนประเมินผลกระทบด้านลบที่จะเกิดขึ้นในอนาคตมีอะไรบ้าง ? เพราะสิ่งที่เห็นในเที่ยวนี้เป็นเรื่องของมันนี่เกม หรือพูดให้เห็นภาพที่ชัดขึ้นมาอีกนิดหนึ่งคือ วันนี้มีการโยกเงินออกจากตลาดเงินมาพักไว้ที่ตลาดหุ้น หลังเล็งเห็นผลตอบแทนที่สูงกว่าหลายเท่าตัว เลยทำให้การขึ้นของหุ้นไทยบางวันขัดลูกหูลูกตาอย่างบอกไม่ถูกไงล่ะคะ
*เรื่องนี้ดูได้จากสถานการณ์ของน้องแบม BAM “จะร้าย” หรือ “จะดี” กองทุนก็กระโจนเข้ามานัวเนียเป็นประจำ “โมนิก้า” ถึงอยากให้แฟนคลับจำลองเหตุการณ์ในอนาคตมีเรื่องไหนที่ทำให้หุ้นตัวนี้ดีขึ้น และเมื่อดูสเต็ปการขยับขึ้นของหุ้นที่แปลกตาไปกว่าเดิม เดี๊ยนถึงมองราคาปิดที่ 26 บาท บวกไป 1.20 บาท หรือขึ้นไป 4.85% ด้วยมูลค่าการซื้อขาย 7.67 พันล้านบาท มันเป็นช็อตที่เย้ายวนใจเหลือเกินเจ้าค่ะ
*เช่นเดียวกับในรายของ SAWAD ของน้องหนู “ธิดา” กระชากขึ้นมาปิดที่ 61.50 บาท บวกไป 2.50 บาท หรือขึ้นไป 4.25% ด้วยมูลค่าการซื้อขาย 1.62 พันล้านบาท “โมนิก้า” ยังมองเป็นช็อตของการไหลตามน้ำแบบไม่ต้องคิดให้ปวดกบาล ผนวกกับเจ้าของออกมาให้คำมั่นสัญญาเกี่ยวกับการเติบโตยังมองเป้าขั้นต่ำไว้ที่ 30% เดี๊ยนถึงไม่รู้สึกกังวลใจอะไรทั้งนั้นพะยะค่ะ
*คล้ายกับในรายของ AWC เด้งรับข่าวดีหลายเรื่องด้วยการวิ่งขึ้นมาปิดที่ 5.05 บาท บวกไป 0.25 บาท หรือขึ้นไป 5.20% ด้วยมูลค่าการซื้อขาย 1.52 พันล้านบาท ก็เป็นจังหวะของการไหลตามน้ำอีกเช่นกัน โดยเฉพาะในมุมของภาคท่องเที่ยวที่กำลังมีข่าวดีเข้ามาซัพพอร์ต และกิจกรรมสันทนาการต่าง ๆ เริ่มเปิดอีกครั้ง ล้วนเป็นเรื่องที่เพิ่มแวลูให้หุ้นเต็ม ๆ หรือแม้กระทั่งต่างชาติเพิ่มน้ำหนักลงทุน ยิ่งทำให้หุ้นมีเสน่ห์มากขึ้นกว่าเดิมอีกนะจ๊ะ
*ข้อมูลดังกล่าวทำให้น้องโมอยากเม้าท์ถึงหุ้นขายยาง NER ภายใต้การบริหารจัดการของ “ป๋าชู” ก็เป็นอีกหนึ่งทีเด็ดที่ไม่ควรมองข้าม เพราะหุ้นพยายามขึ้นไปสร้างฐานบริเวณ 2.70 บาทตลอดเวลา เดี๊ยนถึงมองอาการพุ่งพรวดขึ้นมาปิดที่ 2.74 บาท บวกไป 0.20 บาท หรือขึ้นไป 7.90% ด้วยมูลค่าการซื้อขาย 408 ล้านบาท ยังเป็นจังหวะของการลุ้นให้หุ้นขึ้นไปทดสอบแนวต้านสำคัญบริเวณ 3 บาทนะตัวเอง
*ส่วนม้านอกสายตาที่กลับมาเฉิดฉายได้อย่างน่าทึ่ง “โมนิก้า” คงเทน้ำหนักไปที่หุ้น TTCL เพื่อชี้ให้เห็นแรงเก็งกำไรเริ่มไหลกลับเข้ามาอีกครั้ง ผนวกกับการขึ้นไปติดโผของการคำนวณรอบใหม่ FTSE SET จึงเท่ากับเป็นการเบิ้ลแรงซื้อไปในตัว วานนี้ถึงเห็นหุ้นขึ้นมาปิดที่ 3.78 บาท บวกไป 0.48 บาท หรือขึ้นไป 14.55% ด้วยมูลค่าการซื้อขาย 114 ล้านบาทอย่างรวดเร็วไงล่ะคะ
*เม้าท์ถึงประเด็นแฮปปี้ขึ้นมาทั้งที “โมนิก้า” ย่อมเล็งเป้าไปที่น้องดูดี DOD เพื่อชี้ให้เห็นสตอรี่เติบโตยังไปได้สวยตามแผน ผสานกับเที่ยวนี้ได้มือเก๋าทางด้านการตลาดอย่าง “ธนิน ศรีเศรษฐี” เข้ามานั่งเก้าอี้ “ซีอีโอ” น่าจะช่วยต่อยอดผลงานไตรมาส 3 ให้โตไปได้อีก เดี๊ยนถึงมองการยืนปิดที่ระดับ 7.20 บาท บวกไป 0.05 บาท หรือขึ้นไป 0.70% ด้วยมูลค่าการซื้อขาย 30 ล้านบาท น่าจะลงทุนได้สบาย ๆ เพราะของมันแบเบอร์แล้วว่าไตรมาส 2 ยอดขายเจลล้างมือกระฉูดสุด ๆ พะยะค่ะ